ส่งกำลังใจ ลดภาระค่าครองชีพให้บุคลากรทางการแพทย์ อาสาสมัครด่านหน้า
นางณิชา อวยพรรุ่งรัตน์ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ร่วมกับบริษัท พีทีจี เอ็นเนอยีจำกัด (มหาชน) (พีทีจี) ผู้ให้บริการสถานีบริการน้ำมันพีที จัดกิจกรรมมอบสิทธิพิเศษให้ผู้ถือบัตร Smart Card อาสาสมัครสาธารณสุขประจำหมู่บ้าน (อสม.) อาสาสมัครสาธารณสุข กรุงเทพมหานคร (อสส.) และผู้ปฏิบัติการสถาบันการแพทย์ฉุกเฉินแห่งชาติ (สพฉ.) ที่มีบัตรสมาชิกพีทีแมกซ์การ์ด เมื่อเติมน้ำมันพีที รับแต้มพิเศษ 2 เท่าในบัตรสมาชิกพีทีแมกซ์การ์ด สูงสุด 100 คะแนน/เดือน  ซื้อกาแฟที่ร้านพันธุ์ไทยทุกรายการ รับส่วนลด 5 บาท จำนวน 1 สิทธิ์/วัน/สมาชิก และรับส่วนลดเมื่อซื้อสินค้าที่ร้านค้า พีที แม็คมาร์ท จำนวน 2 สิทธิ์/วัน/สมาชิกขั้นตอนการรับสิทธิพิเศษ กดหมายเลข *793*845* ตามด้วยหมายเลขบัตร Smart Card อสส. อสม. และ สพฉ. 9 หลักแรก จากนั้นพิมพ์ 4 หลักสุดท้าย # และกดโทรออก ทั้งนี้ต้องเป็นหมายเลขโทรศัพท์ที่ลงทะเบียนไว้ตอนสมัครบัตร พีที แมกซ์ การ์ด โดยกดรับสิทธิ์เพียงครั้งเดียว สามารถใช้สิทธิ์ได้ตลอดระยะเวลาโครงการ พร้อมแจ้งรหัสส่วนลดที่ได้รับจาก SMS ให้กับพนักงาน ณ สถานีบริการน้ำมันพีที ที่ร่วมรายการ ตั้งแต่บัดนี้ถึง 30 มิถุนายน 2565 เพื่อร่วมสร้างขวัญกำลังใจและลดภาระค่าครองชีพในช่วงสถานการณ์การแพร่ระบาดของโรคโควิด-19